Dobrý deň, asi Vás veľmi nepoteším, ale ani netkaná textília vám v tomto prípade nepomôže (výsledok by bol vďaka, jej nižšej pevnosti v ťahu, ešte o niečo horší). Vyzerá to, že zemina nebola po vložení do tvaroviek dostatočne zhutnená a zosadla + bola vyplavovaná. Najlepším riešením by bolo múr rozobrať a zložiť znovu s tým, že medzi tvarovky použijete textíliu, ale aj nejakú (asi plastovú) pevnejšiu sieťku, ktorá zeminu udrží. Proti vyplavovaniu je dôležité uskutočniť výsadbu ideálne do každej tvarovky a dostatočnou starostlivosťou (zálievka a hnojenie) zabezpečiť rýchly rast vegetácie. S pozdravom Martin Rameš